[{"text_idx": "#000000", "text": "Post amasaj protestoj de esperantistoj, la japana anglalingva kultura magazino \u201dEsperanto\u201d ne plu nomig\u0302os \u201dEsperanto\u201d. Lau\u0306 la prezidanto de UEA tio estas sukceso. La eldonantoj deklaras, ke ili ankau\u0306 post la noms\u0302ang\u0302o \u201dvartos amikan kaj kunlaboreman rilaton\u201d kun Japana Esperanto-Instituto."}, {"text_idx": "#000001", "text": "La skandalo eksplodis en decembro, kiam iuj japanaj esperantistoj ekdisvastigis asertojn, lau\u0306 kiuj japana firmao volas s\u0302teli la vorton \u201dEsperanto\u201d kaj malpermesi al esperantistoj libere uzi g\u0302in. La protestoj temis pri la unua numero de la anglalingva kultura magazino \u201dEsperanto\u201d."}, {"text_idx": "#000002", "text": "Al la protesta kampanjo alig\u0302is ankau\u0306 UEA, kaj ec\u0302 Svisa Esperanto-Societo (SES), kiu diskonigis nefermitan leteron rilate la strebon de la japana eldonejo registri la nomon \u201dEsperanto\u201d por sia periodaj\u0302o. \u201dNi devas protekti nian kulturan heredaj\u0302on kaj nian kulturan identecon\u201d, argumentis SES."}, {"text_idx": "#000003", "text": "Japana Esperanto-Instituto (JEI) dekomence esperis je bona kunlaboro kun la nova periodaj\u0302o, kiu ec\u0302 proponis aperigi tekstojn en Esperanto, sed post intensaj diskutoj ankau\u0306 la estraro de JEI alig\u0302is al la postulo ke la revuo ne uzu la nomon \u201dEsperanto\u201d."}, {"text_idx": "#000004", "text": "Krom organizaj\u0302oj, ankau\u0306 diversaj individuaj esperantistoj dise en la mondo indignis pro la uzo de la vorto \u201dEsperanto\u201d kaj multaj kolere mesag\u0302is al la eldonejo. En la retejo aperis diverslingvaj peticioj kontrau\u0306 la revuo. El tiuj la japanlingva ricevis pli ol 250 subskribojn."}, {"text_idx": "#000005", "text": "\u2013 La plej serioza afero estas, ke tro da bruo bazita nur sur supozoj kaj ne sur faktoj flanke de esperantistoj subfosas la reputacion de la Esperanto-movado, skribis Ikuko Kitagawa, la prezidanto de JEI, al Libera Folio, lige kun la diversaj kampanjoj kontrau\u0306 la revuo."}, {"text_idx": "#000006", "text": "La 8-an de februaro JEI diskonigis informon, lau\u0306 kiu la tutmonda esperantistaro atingis la finan celon de sia kampanjo: la vorto \u201dEsperanto\u201d estos forigita el la titolo de la kultura revuo. Samtempe la eldonantoj refoje asertas, ke ili neniam havis la celon alproprigi al si la vorton \u201dEsperanto\u201d:"}, {"text_idx": "#000007", "text": "Ni petis registron de varmarko \u201cEsperanto Culture Magazine\u201d nur en la kampo de eldonaj\u0302oj ene de Japanio. Ni deklaras, ke per tio ni havas nenian intencon limigi eldonagadon de ajna eldonaj\u0302o kun skribo de Esperanto. Ni volas, ke neniu en Japanio eldonu samnomajn eldonaj\u0302ojn. Ni nur sekvis la kutimon registri varmarkon por glate irigi komercon, kaj tiu registrado rilatas nur enlande."}, {"text_idx": "#000009", "text": "GO deklaras, ke g\u0302i kunhavas grandan idealon pri la progresigo de internacia komunikado kaj kultura inters\u0302ang\u0302o kun JEI, kaj vartos amikan kaj kunlaboreman rilaton kun JEI."}, {"text_idx": "#000010", "text": "Tamen evidentas, ke la agresema konduto de esperantistoj influis la sintenon de la eldonejo al Esperanto, kaj jam ne klaras, c\u0302u kaj kial la revuo sub sia nova nomo pretos aperigi materialojn en au\u0306 pri Esperanto, kiel oni pli frue planis."}, {"text_idx": "#000011", "text": "Povas esti, ke esperantistoj denove per sia agresa konduto sukcesis konvinki eblan aliancanon, ke pli sag\u0302e estas ne interrilati kun stranguloj. La prezidanto de UEA tamen konsideras la forigon de la vorto \u201dEsperanto\u201d sukceso:"}, {"text_idx": "#000012", "text": "Libera Folio: C\u0302u ne estus pli fruktodone provi kunlabori kun la eldonanto, kiu almenau\u0306 komence sintenis pozitive al Esperanto?"}, {"text_idx": "#000014", "text": "Esperantistoj batalas kontrau\u0306 japana revuo"}, {"text_idx": "#000015", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000017", "text": "Kial verki kaj legi en Esperanto?"}, {"text_idx": "#000018", "text": "Ne la unuan fojon la plej fervoraj malhelpantoj de Esperanto estas la Esperantistoj mem."}, {"text_idx": "#000019", "text": "Estas multe da vero en via aserto. Sed c\u0302u vi kapablas detale taksi, kiel tiu pirha venko malhelpos au\u0306 helpos Esperanton en siaj diversaj facetoj: komunikado, intelekta proprieteco, publika famo, financoj...? Mi modeste agnoskas, ke mi ne kapablas."}, {"text_idx": "#000020", "text": "Ne temas pri \"venko\". Estas la idiota agado de kelkaj stultuloj, kiu havas libertempon (pensiuloj?).\nPli bona varbado ol vere kultura (ne Esperanto-kultura) revuo, tutmonde akirebla, ne povas ekzisti. Nun la bonvolemaj japanoj havas malbonan impreson pri Esperanto kaj certe rakontas pri tio al aliaj.\nMi proponas malpermesi la uzadon de la nobla nomo al la \"Hotel Esperanto\" en Fulda, kie ne nur tranoktas centoj da homoj, sed centmiloj festas kaj kongresas en granda halo.\nEn la tirkesto de kelkaj hoteloj estas biblio. En la tirkesto de la \"Hotelo Esperanto\" povus esti interesa libro pri Esperanto. Ekzemple la koncerna eltiro el la libro de Setz.\nGermanlingva informo de la konata eldonejo Suhrkamp. Akzeptebla rezenso en Esperanto mankas."}, {"text_idx": "#000021", "text": "Certe, tio tute ne estis \"venko\", sed ja trovig\u0302as homoj, kiuj perceptis g\u0302in tiel. G\u0302uste pro tio mi memorigis la konatan frazon."}, {"text_idx": "#000022", "text": "Pli bona varbado ol vere kultura (ne Esperanto-kultura) revuo, tutmonde akirebla, ne povas ekzisti."}, {"text_idx": "#000023", "text": "Do c\u0302i tie aperas demando, respondon al kiu mi serc\u0302as jam longan tempon: kial do Esperantistoj mem ne povas krei tian revuon, \"tutmonde akireblan\"? Kial ili ne kapablas demonstri al la mondo ion, kio \u2014 kiel oni diras en reklamado \u2014 \"mem vendus sin\"?"}, {"text_idx": "#000024", "text": "\"Estas la idiota agado de kelkaj stultuloj, kiu havas libertempon (pensiuloj?)\" Eble la c\u0302i-tieaj regulaj komentantoj ne estas pensiuloj, sed ili s\u0302ajne havas libertempon por elvers\u0302i sian sciencon."}, {"text_idx": "#000025", "text": "Estas tute senutila kaj eble ec\u0302 malbona por la diskonig\u0302o de Esperanto, sed esperantistoj sukcesis atingi sian celon! Gratulon!"}, {"text_idx": "#000026", "text": "Ne gravas, kiom da tempo kaj energio oni uzas por konigi Esperanton kiel valoran aferon: c\u0302iam venas UEA, la \u201ereprezentanto de la Esperanto-movado\u201d, kaj la tutan ideon kompromitas. Parolante pri la Esperanto-movado kun la ekstera publiko mi jam ec\u0302 ne mencias la Asocion, por ke oni hazarde ne trovu novan deliron de g\u0302iaj aktivuloj."}, {"text_idx": "#000028", "text": "Eble vi rimarkis, ke la problemo ne plu ekzistas, c\u0302ar UEA sukcesis malmunti sin. Restas nur kelkaj veteranoj, sendentaj kaj senefikaj."}, {"text_idx": "#000029", "text": "Mi povas nur konsenti: malgrau\u0306 la lavango da bombastaj gazetaraj komunikoj direktitaj c\u0302efe al UN (de kiuj UN, cetere, jam devas esti komplete laca, se g\u0302i entute legas ilin, kio estas dubinda), kaj malgrau\u0306 (au\u0306 pro) la ofte (sin)lau\u0306daj mesag\u0302oj en la komitata listo, UEA sukcesis detrui sin kaj praktike c\u0302esis ekzisti. Ontaj historiistoj almenau\u0306 ne povos aserti, ke neniu en nia epoko rimarkis la disfalon. Ni ja rimarkas."}, {"text_idx": "#000031", "text": "* Ne, Civito, ne g\u0302oju: vi ne transprenos la kronon. Vi nek estas nek estis nek estos la plej grava E-organizo, c\u0302ar vi estas esence nur la ludobjekto de unuopulo kaj sensignifa marg\u0302enaj\u0302o en la movado. Akceptite: inteligenta kaj vigla unuopulo \u2013 sed unuopulo. Vi malaperos kun li."}, {"text_idx": "#000032", "text": "Se oni legas inter la linioj, pluraj servoj de UEA estos \u2013 en baldau\u0306a estonteco \u2013 transdonitaj al privatuloj. Kial iu alig\u0302us al organizaj\u0302o, kiun oni pecon post peco detruas por poste povi don(ac)i g\u0302in al amikoj/samklikanoj?"}, {"text_idx": "#000033", "text": "Mankas en via listo la porlaborista asocio SAT kun pli ol 400 membroj ! Ghi rifuzis alighi al E- civito kun sama membro- nombro .Krome ekzists cent- miloj da unuopuloj- ne alighintaj kaj izolitaj .\nLau statistiko de UEA \u2013 estrarano Amri Vandel ( Wandel)\n2 milionoj da E-istoj ."}, {"text_idx": "#000034", "text": "C\u0302u s-ro Wandel havas pruvojn?"}, {"text_idx": "#000035", "text": "Ridinda aserto. Wandel scias kiom da nealig\u0302intaj/izolitaj esperantistoj estas en la mondo, sed TEJO ne scias kiom da registritaj membroj g\u0302i havas. Eble Wandel devus instrui al la TEJO-estraranoj matematikon.\nEspereble UEA ne ridindigas sin ec\u0302 pli subtentante tiajn fantaziojn."}, {"text_idx": "#000036", "text": "Mi iom repensis: eble Wandel ja instruis al la TEJO-estraranoj matematikon."}, {"text_idx": "#000038", "text": "Kaj ne nur: lau\u0306 la subskribo ([HeKo 754 3-A, 9 feb 21]), g\u0302i diskonigis la citaj\u0302on, kompreneble sen fontindiko, unu tagon antau\u0306 ol la citito ec\u0302 ektajpis g\u0302in. Kia prognoz-povo!"}, {"text_idx": "#000039", "text": "Se tio estus vera, ni povus uzi la magiajn povojn de la verkinto por utilaj aferoj por la E-movado."}, {"text_idx": "#000040", "text": "Tamen: temas pri jam delonge rimarkita strategio, kiun la au\u0306toro de la blogo (c\u0302ar pri nura blogo de LA unuopulo temas, neniel pri retagentejo; se paroli pri bombastaj\u0302oj...) uzas por s\u0302ajnigi, ke la \"retagentejo\" havas plurajn homojn regule aperigantajn novaj\u0302ojn, kiam efektive temas pri unu sola verkanto/redaktanto."}, {"text_idx": "#000041", "text": "En la arkivo ( oni trovas la veran publikigo-daton, ekz. en c\u0302i tiu konkreta kazo: 11/2/2021. Kial la bloganto uzas falsan daton (kiu igas la aferojn foje komike ridindaj, kiel nun), ec\u0302 se facilas vidi en la arkivo la veran publikigo-daton, nu, tio estas preter mia kompreno. Sed ja restis klare, ke pri la Civito mi komprenis neniom."}, {"text_idx": "#000042", "text": "Damne, mi tiom esperis, ke la bloganto vere havas magiajn povojn...!"}, {"text_idx": "#000043", "text": "Jes, mi atingis la pinton de mia esperanta kariero."}, {"text_idx": "#000044", "text": "La veran pinton vi atingos kiam vi eniros la ekskluzivan klubon de \"personae non gratae\"."}, {"text_idx": "#000046", "text": "Bona sxerco! Mi iam faros la saman demandon!"}, {"text_idx": "#000047", "text": "Mi komprenas ke la angla jam havas sufic\u0302an nombro da \"patronoj\" por financi g\u0302ian disvastigadon,,, kontrau\u0306e, la esperanto-movado plifortig\u0302os se oni kreos fakajn revuojn EN ESPERANTO ... Se mi ne pravas, montru al mi KIEL ellerni la lingvon se ni dau\u0306ros \"kredante ke Esperanto estas utila por paroli pri Esperanto\"..."}, {"text_idx": "#000048", "text": "Grava parto de la problemo estas ke iu japana firmao intencis uzi la jenan titolon: \u201cEsperanto Culture Magazine\u201d. Tiuj vortoj tamen estas kontrauleghaj, lau iuj homoj.\ufeffTiu chi laiko en lingvistiko, en leghoscienco kaj en jurisprudenco definitive ne intencas okupighi pri la aferoj de advokatoj. Aliflanke, mi scivolas pri alternativa titolo, kun la divid-vorta streketo, jene: \u201dEsperanto-culture Magazine\u201d kies chefa nuanco en la angla sugestas ke oni emas speguli iujn kulturajn trajtojn de britoj kaj nord-amerikanoj ktp. Kial? En 2021 danke al iu bahaa mecenato, kiu volas pro memevidentaj kialoj restianonima, mi disponigos bugheton celatan Esperantigon de miaj samreligianoj"}, {"text_idx": "#000049", "text": "Nun ni kurag\u0302e batalu kontrau\u0306 la pariza gazeto kiu volas s\u0302teli la Mondon, kaj la germana revuo kiu volas s\u0302teli ec\u0302 Tempon! \ud83d\ude41"}, {"text_idx": "#000050", "text": "Kiel kutime iuj gramatikaj eraroj aperis en mia jhusa konmento al Libera Folio"}, {"text_idx": "#000052", "text": "El mia antaudiluva komputilo malaperis respondo de Osmo en kiu li aperigis ligilon al artikolo en \"Libera Folio\" pri legho-shtormo en Japanio. Indulgu do min tie chi, mi petas:"}, {"text_idx": "#000053", "text": "Grava parto de aktuala disputo estas ke iu japana firmao intencis uzi la jenan titolon: \u201cEsperanto Culture Magazine\u201d. Tiuj vortoj tamen estas\nkontrauleghaj, lau iuj homoj. Tiu chi laiko en lingvistiko, en leghoscienco kaj en jurisprudenco definitive ne intencas okupighi pri aferoj de advokatoj. Aliflanke, mi scivolas pri alternativa titolo, kun la divid-vorta streketo jene:\"Esperanto-culture Magazine\" kies chefa nuanco en la angla sugestas ke oni emas speguli kulturajn trajtojn ne nur de esperantistoj sed ankau de britoj kaj nord-amerikanoj ktp. Kial? En 2021, danke al iu bahaa mecenato, kiu volas pro memevidentaj kialoj resti anonima, mi disponigos bugheton cele al Esperantigo de miaj samreligianoj \u2013 per la de ili tre shatata angla lingvo. Unu por anglalingvanoj kaj unu por esperantistoj kaj por ontaj bahaaj esperantistoj"}, {"text_idx": "#000054", "text": "Mi scivolas kion Jacques Attali, kontribuinto de E... Culture Magazine, pensas pri tiu sennomiga afero.\nLi certe ne havas bonan opinion de esperantistoj, kaj tio bedauxrindas c\u0302ar li estas la malo de s\u0302ovinisma naciisto, li estas euxropa federaciisto kaj vers\u0302ajne ankaux tutmonda federaciisto."}, {"text_idx": "#000055", "text": "li estas euxropa federaciisto kaj vers\u0302ajne ankaux tutmonda federaciisto"}, {"text_idx": "#000056", "text": "Kun s\u0302ang\u0302ig\u0302antaj starpunktoj lau\u0306 la direkto de la vento. Li ankau\u0306 estis (estas?) subtenanto kaj inspiranto de politikoj favoraj al tutmondigita financo."}, {"text_idx": "#000057", "text": "Ne chiu, kiu nomas sin europa federaciisto au tutmonda federaciisto estas tia ."}, {"text_idx": "#000059", "text": "Eble oni ne atentis la vortojn de Charters: \"se vi estus vidinta la pravigon de la angla kiel universala lingvo en la unua numero, vi komprenus la nekongruecon, kiel cetere fine komprenis s-ro Sugatsuke mem.\" C\u0302u iu el la komentantoj legis tiun pravigon (mi ne, do ne povas forte opinii) au\u0306 oni prijug\u0302as lau\u0306 iuj principoj? Se tiel, mi ne komprenas ke oni kritikegas TEJOn c\u0302ar g\u0302i uzas sian energion en agado en la angla ne rilata al Esperanto \u2013 kvankam g\u0302i havas Esperanton en sia nomo, kaj la samaj homoj kritikegas ke oni volas forigi ligon al Esperanto en revuo kiu uzas la anglan kaj asertas ke la angla estas prave la monda lingvo."}, {"text_idx": "#000060", "text": "Mi mem ne farus mondan kampanjon kontrau\u0306 revuo relative malgranda kaj regiona sed mi vidas ke la afero estas stranga kaj komprenas se iuj g\u0302enig\u0302as pri tio. Por vidi tiun strangecon ni imagu anglalingvan revuon pri monda kulturo kiu nomig\u0302as \"Le langue franc\u0327aise \u2013 Culture Magazine\", kiu lau\u0306das la anglan kiel internacian lingvon kaj enhavas nenion pri au\u0306 en la franca. Tio estas same stranga kiel asocio kiu nomig\u0302us \"Jeunesse mondiale pour la francophonie\" kiu organizus eventon sen rilato al la franca lingvo kie g\u0302i uzus nur la anglan."}, {"text_idx": "#000061", "text": "Jes, klare, la redakcio donis la tonon en provoka artikolo, kaj la s\u0302afaro blekas lau\u0306takte. La starpunkto de UEA estas prezentita kiel io preskau\u0306 nekomprenebla, ec\u0302 absurda. Dankon al vi, s-ano Se\u0301an, ke vi montras, kiel j\u0302urnalisto devus trakti la temon."}, {"text_idx": "#000062", "text": "Nu. tio, kion Charters nomis \"la pravigo de la angla kiel universala lingvo\" estas nur konstatado de objektiva fakto \u2014 ke la angla en la nuntempa mondo estas ununura lingvo por unternaciaj rilatoj, funkcianta grandskale. Se ni volas s\u0302ang\u0302i c\u0302i tiun situacion, ni devas zorgi pri aliaj aj\u0302oj, ol persekuti malmulte konatajn revuojn."}, {"text_idx": "#000063", "text": "Se Z kontentig\u0302us per nura konstatado de objektiva fakto, li ne kreus E-on. Ja liaepoke la franca estis universala. Por li, ial, g\u0302i tamen ne tau\u0306gis."}, {"text_idx": "#000064", "text": "Se, dum la 2a mondmilito, la landoj aneksitaj au\u0306 okupaciataj de Germanio kontentig\u0302us per \"nura konstatado\", ni havus belan grandskalan nazian Eu\u0306ropon de Atlantiko g\u0302is Uralo."}, {"text_idx": "#000065", "text": "Se vi ne rimarkis: mi ne diris, ke ni devas \"kontentig\u0302i per nura konstatado\". Tamen por s\u0302ang\u0302i la situacion oni bezonas iom pli, ol simple esti malkontentaj \u2014 oni komprenu, kiel trovi la vojon, kondukantan al la celo. Parenteze, g\u0302uste Z okupig\u0302is pri serc\u0302o de c\u0302i tiu vojo tre intence."}, {"text_idx": "#000066", "text": "Mi legis la protestojn de Hokajda Esperanto-Ligo (kiujn oni intertempe malpublikigis) antau\u0306 ol Libera Folio parolis pri la afero, kaj la protestoj ja estis absurdaj. Oni ne povas \"s\u0302teli\" la nomon \"Esperanto\", same kiel Le Monde kaj Die Zeit ne s\u0302telis la vortojn \"mondo\" kaj \"tempo\"."}, {"text_idx": "#000067", "text": "Mi povas kompreni ke loka organizo povus miskompreni kaj ekscitig\u0302i. La landa Japana Esperanto-Instituto estis pli sag\u0302a kaj provis trankviligi homojn, sed tiam UEA eniris la ludon."}, {"text_idx": "#000068", "text": "Oni povus same bone (kaj senutile) protesti pri la nomo \"Gutenberg Orchestra\" c\u0302ar estas neniu ligo inter Gutenberg kaj orkestroj."}, {"text_idx": "#000069", "text": "Foje esperantistoj aspektas kiel frenezaj fanatikuloj. Eble ili ja estas frenezaj fanatikuloj. \ud83d\ude41"}, {"text_idx": "#000070", "text": "mi ne komprenas ke oni kritikegas TEJOn c\u0302ar g\u0302i uzas sian energion en agado en la angla ne rilata al Esperanto \u2013 kvankam g\u0302i havas Esperanton en sia nomo, kaj la samaj homoj kritikegas ke oni volas forigi ligon al Esperanto en revuo kiu uzas la anglan kaj asertas ke la angla estas prave la monda lingvo."}, {"text_idx": "#000071", "text": "Evidente, la diferenco estas en tio, ke la revuo ne estis fondita fare de Esperantistoj kiel Esperanta organizo."}, {"text_idx": "#000072", "text": "Mi mem ne farus mondan kampanjon kontrau\u0306 revuo relative malgranda kaj regiona"}, {"text_idx": "#000073", "text": "Tute prave. C\u0302io okazinta estas nur ankorau\u0306 unu indikaj\u0302o de nia malforteco kaj necerteco pri ni mem, kiuj igas nin tiel akre reagi je ajna (mis)uzado de la nomo de nia lingvo."}, {"text_idx": "#000074", "text": "ni imagu anglalingvan revuon pri monda kulturo kiu nomig\u0302as \"Le langue franc\u0327aise \u2013 Culture Magazine\", kiu lau\u0306das la anglan kiel internacian lingvon kaj enhavas nenion pri au\u0306 en la franca."}, {"text_idx": "#000075", "text": "Vorto \"Esperanto\" jam delonge havas metaforan signifon, kiel simbolo de io, komprenebla por c\u0302iuj. Oni intencis uzi g\u0302in en la nomo de la revuo kun g\u0302uste c\u0302i tiu signifo rilate al kulturo. Do la analogio ne estas korekta."}, {"text_idx": "#000076", "text": "> Evidente, la diferenco estas en tio, ke la revuo ne estis fondita fare de Esperantistoj kiel Esperanta organizo."}, {"text_idx": "#000077", "text": "Ne, la komparo ne estis inter la konduto de TEJO (esperantistoj) kaj tiu de la fondinto de la revuo (neesperantisto) sed inter la konduto de TEJO kaj de tiuj kiuj kampanjis kontrau\u0306 la revuo. Ambau\u0306 esperantistoj, mala konduto, sed same kritikataj de la komentantoj."}, {"text_idx": "#000078", "text": "> Vorto \"Esperanto\" jam delonge havas metaforan signifon, kiel simbolo de io, komprenebla por c\u0302iuj."}, {"text_idx": "#000079", "text": "Ne por multaj esperantistoj. Por ili Esperanto ne estas metaforo sed konkreta lingvo, same funkcianta kiel la naciaj. Kaj estas en ordo lau\u0306 mi se ili atentigas la nesciulojn (en deca, nefanatika maniero) ke g\u0302i ne estas malaperinta projekto de antau\u0306 jarcentoj kiun oni nuntempe uzu kiel metaforon (same kiel la malaperinta mediteranea 'lingua franca' kies nomon oni nun uzas kiel metaforon de pig\u0302ino au\u0306 interlingvo) sed vera, vivanta lingvo, kaj ke uzi g\u0302ian nomon por priskribi aliajn lingvojn estas strange.\nReiru al mia ekzemplo kaj anstatau\u0306igu la francan per ajna alia lingvo. Se revuo nomig\u0302us \"P\u0443\u0441\u0441\u043a\u0438\u0438\u0306 \u044f\u0437\u044b\u043a \u2013 Culture Magazine\" kaj estus nur en la angla sen ajna enhavo en au\u0306 pri la rusa, c\u0302u neniu ruso trovus tion stranga? La kritikintoj de la japana revuo evidente ne vidis la vorton Esperanto kiel metaforon sed kiel nomon de vivanta lingvo. Mi ne aprobas ataki fanatike tutmonde marg\u0302enan revueton sed mi komprenas ke iuj g\u0302enig\u0302is pro la situacio."}, {"text_idx": "#000080", "text": ">Ne por multaj esperantistoj. Por ili Esperanto ne estas metaforo sed konkreta lingvo, same funkcianta kiel la naciaj."}, {"text_idx": "#000081", "text": "Tamen ili certe devas scii pri c\u0302i tiu metafora signifo kaj kompreni, kial aliaj uzas g\u0302in, c\u0302u ne?"}, {"text_idx": "#000082", "text": ">Kaj estas en ordo lau\u0306 mi se ili atentigas la nesciulojn (en deca, nefanatika maniero) ke g\u0302i ne estas malaperinta projekto de antau\u0306 jarcentoj kiun oni nuntempe uzu kiel metaforon (same kiel la malaperinta mediteranea 'lingua franca' kies nomon oni nun uzas kiel metaforon de pig\u0302ino au\u0306 interlingvo) sed vera, vivanta lingvo"}, {"text_idx": "#000083", "text": "Nu, la redaktoro de la revuo bone scias, kio estas Esperanto."}, {"text_idx": "#000084", "text": ">kaj ke uzi g\u0302ian nomon por priskribi aliajn lingvojn estas strange."}, {"text_idx": "#000085", "text": "Kie do vi trovis, ke la revuo celis per vorto \"Esperanto\" priskribi aliajn lingvojn? G\u0302i celis per c\u0302i tiu metaforo priskribi kulturon, g\u0302eneralan ideon de reciproka komprenado."}, {"text_idx": "#000086", "text": ">La kritikintoj de la japana revuo evidente ne vidis la vorton Esperanto kiel metaforon sed kiel nomon de vivanta lingvo."}, {"text_idx": "#000087", "text": "Honeste, tio aspektas stulte. Mi jam menciis c\u0302i-reteje, ke en Moskvo ekzistas restoracio \"Esperanto\", kies kreintoj elektis c\u0302i tiun nomon por g\u0302i, c\u0302ar kuirarto estas internacia lingvo, komprenebla sen traduko. C\u0302u do ni organizu tutmondan kampanjon ankau\u0306 kontrau\u0306 g\u0302i?"}, {"text_idx": "#000088", "text": "Evidente, au\u0306 mi ne kapablas vortumi miajn pensojn au\u0306 vi ne komprenas kio estis jam dirita. En ambau\u0306 kazoj ne indas dau\u0306rigi c\u0302i tiun diskuton."}, {"text_idx": "#000089", "text": "P.S. Via restoracio povas esti trankvila c\u0302ar neniu kampanjus kontrau\u0306 g\u0302i. Se vi estus kompreninta pri kio entute temas c\u0302i tiu afero vi ne estus veninta kun tia ekzemplo."}, {"text_idx": "#000090", "text": "Tute ne, mi bone komprenas. Vi celas diri, ke ambau\u0306 okazoj \u2014 kaj la agado de TEJO en la angla, kaj uzo de vorto \"Esperanto\" en la nomo de la revuo \u2014 rezultas, ke Esperanto estas prezentita kiel io pasinta, \"metafora\", kaj la angla \u2014 kiel \"vera\" internacia lingvo. Do ne estas kompreneble, kial oni povas kritiki unuan okazon kaj defendi la duan."}, {"text_idx": "#000091", "text": "Mi povas konsenti kun c\u0302i tiu logiko, tamen, kiel vi mem notis, la revuo estas \"relative malgranda kaj regiona\", do tiaspeca reago al g\u0302i certe havas ankau\u0306 aliajn kialojn, ol nur defendi la publikan aspekton de Esperanto. Kiel mi jam skribis c\u0302i tie, tio estas indikaj\u0302o de nia frustrig\u0302o."}, {"text_idx": "#000092", "text": "sed konkreta lingvo, same funkcianta kiel la naciaj"}, {"text_idx": "#000093", "text": "C\u0302u vere? Kie estas amasaj filmoj en esperanto, kie estas vojag\u0302agentejoj, amaskomunikiloj (Monato k Esperanto estas nuraj rimarkindaj). Kie vi povas mendi picon en esperanto? Esperanto nun estas funkcianta nur in vitro."}, {"text_idx": "#000094", "text": "Nu, servo pri mendi picon en Esperanto malprobable trovus grandan klientaron. Tamen, kio vere mankas, estas \u2014 kiel mi diris jam multajn fojojn \u2014 iniciatoj, kiuj uzus Esperanton por liveri informon al nacilingva publiko en diversaj landoj. Ekzemple, multlingva interreta televido per Esperanto estas nuntempe realigebla sen grandaj moninvestoj. Tiaj servoj certe plialtigus staton de la lingvo en la publika opinio."}, {"text_idx": "#000095", "text": "Tiam ili ne devas diri, ke la lingvo estas \"same funkcianta kiel la naciaj\". C\u0302ar via lingvo au\u0306 estas uzata en c\u0302iuj vivaspektoj, au\u0306 vi falsas.\nKun la demando, kie estas la \"malprobabla granda klientaro\" kiu ac\u0302etus picon en Esperanto, mi konsilas demandi multajn Esperanto-funkciulojn, organizantojn de sennombraj \"kongresoj\" kaj aliajn sensencaj\u0302ojn, kiuj varmigas sian vantecon, sed donas nenion al uzado de la lingvo.\nForgesu pri \"disvolvig\u0302o sen investoj\". Evidente, c\u0302i tio estas la eterna revo de esperantistoj \u2013 fari nenion, sed konkeri la mondon. Sed g\u0302i ne funkcias tiel.Neniu devas zorgi pri tio por homoj, kiuj ec\u0302 ne volas levi fingron por si mem."}, {"text_idx": "#000097", "text": "En nuna tempo Esperanto (ankorau\u0306) ne povas esti uzata en c\u0302iuj vivaspektoj, tamen tio ne signifas ke g\u0302i estas uzebla nenie. Senutilas proponi mendon de pico au\u0306 ekskursoj en g\u0302i, tamen \u2014 kiel mi jam diris multfoje \u2014 g\u0302i povas servi kiel pontolingvo en internaciaj iniciatoj, kiuj celas nacilingvan publikon en diversaj landoj kaj kiel komunikilo en transnaciaj komunumoj, formig\u0302intaj c\u0302irkau\u0306 certa afero (hobioj, nekomerca agado k. a.). Tio donas jam sufic\u0302an bazon por kresko."}, {"text_idx": "#000098", "text": "\"...g\u0302i povas servi kiel pontolingvo en internaciaj iniciatoj, kiuj celas nacilingvan publikon en diversaj landoj\""}, {"text_idx": "#000099", "text": "Aaa-ha-ha-ha-ha...Nura \"internacia iniciato\" kiun mi konas estas Universala Kongreso, pli g\u0302uste \u2014 komerca arang\u0302o de UEA. Nenio krome.\nC\u0302i tio estas ege konate: oni demandas esperantiston pri sukceso de lia s\u0302atokupo, kaj li respondante diras multajn belajn, sag\u0302ajn sed sensencajn frazojn ..."}, {"text_idx": "#000101", "text": "Mi ne celis la socian aplikadon de la lingvo sed g\u0302ian esprimkapablon, do ke g\u0302i estas same funkcianta en la senco de same kapabla kaj uzebla lingvo kiel aliaj lingvoj."}, {"text_idx": "#000102", "text": "Ne estas unu parto sen la alia. Mi komprenas, ke vi nur volas zorgi pri tiuj aspektoj de la lingvo, kiujn vi g\u0302uas, kaj kiuj ne bezonas multan penon de vi.\nKaj mi surprizig\u0302as: kial esperantistoj ne komprenas, ke la lingvo devas esti uzata C\u0302IE, en c\u0302iuj sferoj de la homa vivo, sed ne nur en provtubo por efektivig\u0302i."}, {"text_idx": "#000103", "text": "Verdire e-movado degeneras. Mi nur opiniis ke tiu procezo estos pli kvieta, sed s\u0302ajnas ke c\u0302iu stelo eksplodas anstatau\u0306 morto.\nMovadanoj malkontentaj pri disvastig\u0302o de angla lingvo devas rigardi en spegulo. Dum kelkaj jaroj mi penis disvolvigi kunlaboron en praktika apliko de esperanto, kaj responde mi ricevis indiferentecon kaj c\u0302ikanadon. Nun mi faras tion en angla lingvo kaj mi kontentig\u0302as pro intereso kaj agado de homoj."}, {"text_idx": "#000104", "text": "Ankorau\u0306 unu fakto pri prezento de la angla kiel \"vera\" Esperanto (lau\u0306 la diskuto kun se\u0301an)."}, {"text_idx": "#000105", "text": "En Moskvo ekzistas ankau\u0306 kompanio Esperanto Group, kies retejo havas nomon esperanto.ru (sic!). G\u0302i proponas servojn pri edukado en aliaj landoj. Do sur reteja pag\u0302o \"Kial ni estas Esperanto\" oni en du alineoj rakontas pri Esperanto (sufic\u0302e bone kaj informplene) kaj post tio skribas:"}, {"text_idx": "#000106", "text": "Nuntempe la mondo akceptis la anglan kiel lingvon de internacia komunikado kaj malaltigis signifon de Esperanto. Ne gravas, ke iu antau\u0306timas, ke tutmonda studado de la angla rezultos malaperon de propra kulturo de diversaj popoloj. Jam estas klare, ke tiuj avantag\u0302oj, kiujn donas la angla kiel lingvo de internacia komunikado, multe pli multnombras, ol malavantag\u0302oj. La angla anstatau\u0306is Esperanton, tiel au\u0306 alie plenuminte la revon de g\u0302ia kreinto Lazaro Zamenhof."}, {"text_idx": "#000107", "text": "Ni parolu komunan lingvon sur nia planedo por ke ni komprenu unu la alian!"}, {"text_idx": "#000108", "text": "Do mi certas, ke Esperantujo kapablos organizi tian kampanjon kontrau\u0306 c\u0302i firmao, kia skuos la teron. \ud83d\ude42"}, {"text_idx": "#000109", "text": "Mia unua reago estis, \"Jen enorma troigo, sed estas iom da vero ene...\""}, {"text_idx": "#000114", "text": "La argentina selektitaro estas c\u0302ampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizag\u0302o por la deputitaro"}]